Document ID: 31998D0539

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Σεπτεμβρίου 1998 σχετικά με την αναπροσαρμογή των ποσών που προβλέπονται στον κανονισμό περί λεπτομερών κανόνων για την εφαρμογή του δημοσιονομικού κανονισμού [κοινοποιηθείσα υπό τον αριθμό Ε(1998) 2581] (98/539/ΕΚ, ΕΚΑΧ, Ευρατόμ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
τον κανονισμό (Ευρατόμ, ΕΚΑΧ, ΕΚ) αριθ. 3418/93 της Επιτροπής, της 9ης Δεκεμβρίου 1993, περί λεπτομερών κανόνων για την εφαρμογή ορισμένων διατάξεων του δημοσιονομικού κανονισμού της 21ης Δεκεμβρίου 1997 (1), όπως τροποποιήθηκε από την απόφαση 97/594/ΕΚ, ΕΚΑΧ, Ευρατόμ (2), και ιδίως το άρθρο 145,
Εκτιμώντας:
ότι ο ευρωπαϊκός δείκτης τιμών καταναλωτή (ΕΔΤΚ) ανερχόταν σε 98,6 το Δεκέμβριο του 1995 και σε 100,7 το Δεκέμβριο του 1996 7
ότι πρέπει να διορθωθεί το άρθρο 1 της απόφασης 97/594/ΕΚ, ΕΚΑΧ, Ευρατόμ με τρόπο ώστε να αναφέρεται ότι το κατ' αποκοπή ποσό των 98 700 Ecu το οποίο εφαρμόζεται όσον αφορά το όριο πέραν του οποίου υφίσταται η αρμοδιότητα της ΣΕΑΣ-ΚΚΕ για τις συμβάσεις προμηθειών, και υλικού χωρίς επιστημονικό και τεχνικό χαρακτήρα [άρθρο 110, δεύτερη περίπτωση στοιχείο β) του προαναφερόμενου κανονισμού] εφαρμόζεται επίσης όσον αφορά το όριο κάτω του οποίου μπορεί να ακολουθείται η διαδικασία της απευθείας συμφωνίας για επιστημονικά και τεχνικά υλικά καθώς και για τις εργασίες στον τομέα της ΕΤΑ (άρθρο 110, πρώτη περίπτωση του προαναφερομένου κανονισμού),
ΑΠΟΦΑΣΙΖΕΙ:
Άρθρο 1
Τα κατ' αποκοπή ποσά που προβλέπονται στον κανονισμό περί λεπτομερών κανόνων για την εφαρμογή του δημοσιονομικού κανονισμού προσαρμόζονται ως ακολούθως με ισχύ από 1ης Ιανουαρίου 1998:
ΘΕΣΗ ΠΗΝΑΚΑ
Άρθρο 2
Στο άρθρο 1 της απόφασης 97/594/ΕΚ, ΕΚΑΧ, Ευρατόμ η αναφορά «άρθρο 110, δεύτερη περίπτωση στοιχείο β)» πρέπει να αντικατασταθεί από την αναφορά «άρθρο 110 πρώτη και δεύτερη περίπτωση στοιχείο β)».
Άρθρο 3
Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Για τη γνωστοποίηση της παρούσας απόφασης στα υπόλοιπα όργανα και οργανισμούς θα μεριμνήσει ο υπόλογος της Επιτροπής.
Βρυξέλλες, 7 Σεπτεμβρίου 1998.

Labels: 2
15
4